
TESTI ADOTTATI

[bookmark: TANumber]P10_TA(2024)0022
[bookmark: title]L-implimentazzjoni tal-Ajru Uniku Ewropew (riformulazzjoni)
[bookmark: DocNumber]
[bookmark: Commission]Kumitat għat-Trasport u t-Turiżmu
[bookmark: PE]PE765.057
[bookmark: Sujet][bookmark: _GoBack][bookmark: References]Riżoluzzjoni leġiżlattiva tal-Parlament Ewropew tat-22 ta' Ottubru 2024 dwar il-pożizzjoni tal-Kunsill fl-ewwel qari bil-ħsieb li jiġi adottat Regolament tal-Parlament Ewropew u tal-Kunsill dwar l-implimentazzjoni tal-Ajru Uniku Ewropew (riformulazzjoni) (08311/2024 – C10-0114/2024 – 2013/0186(COD))
(Proċedura leġiżlattiva ordinarja: it-tieni qari)
[bookmark: TextBodyBegin]Il-Parlament Ewropew,
–	wara li kkunsidra l-pożizzjoni tal-Kunsill fl-ewwel qari (08311/2024 – C10‑0114/2024),
–	wara li kkunsidra l-pożizzjoni tiegħu fl-ewwel qari[footnoteRef:1] dwar il-proposta tal-Kummissjoni lill-Parlament u lill-Kunsill (COM(2013)0410), [1:  	ĠU C 378, 9.11.2017, p. 546.] 

–	wara li kkunsidra l-proposta emendata tal-Kummissjoni (COM(2020)0579),
–	wara li kkunsidra l-proposta tal-Kummissjoni lill-Parlament u lill-Kunsill (COM(2020)0577 – 2020/0264(COD)),
–	wara li kkunsidra l-Artikolu 294(7) tat-Trattat dwar il-Funzjonament tal-Unjoni Ewropea,
–	wara li kkunsidra l-Artikolu 68 tar-Regoli ta’ Proċedura tiegħu,
–	wara li kkunsidra r-rakkomandazzjoni għat-tieni qari tal-Kumitat għat-Trasport u t-Turiżmu (A10-0010/2024),
1.	Japprova l-pożizzjoni tal-Kunsill fl-ewwel qari;
2.	Iqis li, minħabba l-inkorporazzjoni tal-kontenut tal-proposta tal-Kummissjoni COM(2020)0577 f’dik il-pożizzjoni, il-proċedura leġiżlattiva 2020/0264(COD) skadiet;
3.	Japprova d-dikjarazzjoni konġunta tal-Parlament Ewropew u tal-Kunsill annessa ma’ din ir-riżoluzzjoni;
4.	Jinnota li l-att qed jiġi adottat f’konformità mal-pożizzjoni tal-Kunsill;
5.	Jagħti istruzzjonijiet lill-President tiegħu biex tiffirma l-att, flimkien mal-President tal-Kunsill, skont l-Artikolu 297(1) tat-Trattat dwar il-Funzjonament tal-Unjoni Ewropea;
6.	Jagħti istruzzjonijiet lis-Segretarju Ġenerali tiegħu biex jiffirma l-att, wara li jkun ġie vverifikat li l-proċeduri kollha ntemmu kif imiss, u biex, bi qbil mas-Segretarju Ġenerali tal-Kunsill, jipproċedi għall-pubblikazzjoni tal-att f’Il-Ġurnal Uffiċjali tal-Unjoni Ewropea;
7.	Jagħti istruzzjonijiet lill-President tiegħu biex tgħaddi l-pożizzjoni tal-Parlament lill-Kunsill u lill-Kummissjoni kif ukoll lill-parlamenti nazzjonali.

[bookmark: _Toc358105115][bookmark: _Toc180065387][bookmark: _Toc180144916]ANNESS GĦAR-RIŻOLUZZJONI LEĠIŻLATTIVA
[bookmark: _Toc180065388][bookmark: _Toc180144917]DIKJARAZZJONI KONĠUNTA TAL-PARLAMENT EWROPEW U TAL-KUNSILL TAL-UNJONI EWROPEA
Mingħajr preġudizzju għall-prerogattivi tal-awtorità baġitarja fil-qafas tal-proċedura baġitarja annwali u għas-setgħat tal-Kummissjoni li tistabbilixxi l-abbozz tal-baġit, il-Parlament Ewropew u l-Kunsill jistiednu lill-Kummissjoni biex tipproponi fil-qafas tal-proċedura baġitarja annwali l-ħolqien ta’ linja baġitarja ta’ appoġġ amministrattiv addizzjonali taħt il-Faċilità Nikkollegaw l-Ewropa (FNE), iffinanzjata mill-approprjazzjonijiet disponibbli tal-FNE kif identifikati fid-Dikjarazzjoni Finanzjarja Leġiżlattiva pprovduta mill-Kummissjoni. Din il-linja baġitarja l-ġdida tkun tkopri l-kost tal-aġenti kuntrattwali u nfiq amministrattiv ieħor għas-Segretarjat tal-Bord ta’ Analiżi tal-Prestazzjoni, il-Bord ta’ Analiżi tal-Prestazzjoni u l-Bord ta’ Kooperazzjoni tal-Awtoritajiet Superviżorji Nazzjonali bħall-assistenza teknika, il-kostijiet tal-esperti, il-kuntratti għall-forniment tad-data, l-istudji esterni u għal servizzi ta’ konsulenza addizzjonali, filwaqt li l-pożizzjonijiet fit-tabella tal-persunal ser jiġu ffinanzjati mil-linja baġitarja amministrattiva taħt l-Intestatura 7, b’rispett sħiħ tar-Regolament tal-Qafas Finanzjarju Pluriennali attwali. Sa fejn ikun possibbli, tali finanzjament taħt l-FNE għandu jkun mingħajr preġudizzju għall-fondi diġà allokati fl-aħħar Programm ta’ Ħidma dwar it-Trasport tal-FNE.
Il-finanzjament taħt l-FNE ta’ aġenti kuntrattwali u nefqiet amministrattivi oħra għas-Segretarjat tal-Bord ta’ Analiżi tal-Prestazzjoni, il-Bord ta’ Analiżi tal-Prestazzjoni u l-Bord ta’ Kooperazzjoni tal-Awtoritajiet Superviżorji Nazzjonali ma għandux jistabbilixxi preċedent għall-finanzjament tas-Segretarjat ta’ bordijiet oħra. Ma għandu jippreġudika bl-ebda mod l-arranġamenti ta’ finanzjament li għandhom jiġu miftiehma fil-qafas tar-Regolament tal-Qafas Finanzjarju Pluriennali li jmiss.

